**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№25**

***Решения по Протокол №25/ 17.04.2025 г. от заседание на Общински съвет Иваново, област Русе***

Д Н Е В Е Н Р Е Д

1. Вземане на решение за прекратяване на съсобственост върху недвижим имот, представляващ поземлен имот с идентификатор 80443.21.21 по кадастралната карта и кадастралните регистри на с. Червен, община Иваново, област Русе, местност „Тетрелика“.

 Вносител: Георги Миланов – Кмет на Община Иваново

 Докладна записка вх. № 123/ 24.03.2025 г.

2. Отдаване под наем на свободни земеделски земи от Общинския поземлен фонд (ОПФ) и земи по чл. 32, ал. 5 от Правилника за прилагане на закона за собствеността и ползването на земеделските земи (ППЗСПЗЗ) за 2025/2026 стопанска година.

 Вносител: Георги Миланов – Кмет на Община Иваново

 Докладна записка вх. № 130/ 28.03.2025 г.

3. Вземане на решение за определяне на пазарна цена и провеждане на търгове с тайно наддаване за продажба на недвижими имоти – частна общинска собственост, находящи се в с. Пиргово, община Иваново, област Русе.

 Вносител: Георги Миланов – Кмет на Община Иваново

 Докладна записка вх. № 135/ 31.03.2025 г.

 4. Приемане на доклади за изпълнение на читалищните дейности на народните читалища на територията на община Иваново и за изразходваните от бюджета средства за 2024 г.

 Вносител: Мариян Драшков – Председател ОбС Иваново

 Докладна записка вх. № 139/ 01.04.2025 г.

5. Вземане на решение за обявяване на имоти публична общинска собственост в имоти частна общинска собственост и безвъзмездното им прехвърляне на Агенция „Пътна инфраструктура“ във връзка с изпълнението на обект с национално значение Автомагистрала „Русе – Велико Търново“.

Вносител: Георги Миланов – Кмет на Община Иваново

 Докладна записка вх. № 143/ 03.04.2025 г.

 6. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

 Вносител: Мариян Драшков – Председател ОбС Иваново

 Докладна записка вх. № 149/ 10.04.2025 г.

7. Възлагане на обществен превоз на пътници, по утвърдени маршрутни разписания от областната транспортна схема от квотата на Община Иваново, по реда на Закона за обществените поръчки (ЗОП).

Вносител: Георги Миланов – Кмет на Община Иваново

Докладна записка вх. № 152/ 15.04.2025 г.

8. Актуализиране състава на Наблюдателната комисия по чл. 170, ал. 2 от Закона за изпълнение на наказанията и задържане под стража (ЗИНЗС) към Общински съвет-Иваново.

Вносител: Мариян Драшков – Председател ОбС Иваново

Докладна записка вх. № 154/ 16.04.2025 г.

9. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№276

На основание чл. 52, ал. 5, т. 1, чл. 21, ал. 1, т. 8 и ал. 2 във връзка с чл. 27, ал. 4 и ал. 5 от ЗМСМА, чл. 36, ал. 1, т. 2 от ЗОС и чл. 62, ал. 1, т. 3 и ал. 3 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

1. **Дава съгласие** за прекратяване на съществуващата между Община Иваново от една страна и Росен Станев от друга страна съсобственост, чрез продажба на частта на Община Иваново в размер на 47,46 % идеални части, представляващи **1319 кв.м** **от ПИ с идентификатор** **80443.21.21** по кадастралната карта и кадастралните регистри на с. Червен, община Иваново, област Русе, одобрени със Заповед № РД-18-769/30.10.2019 г. на Изпълнителния директор на АГКК **в местност „Тетрелика“,** номер по предходен план: 021021, съгласно Акт за частна общинска собственост (АЧОС) № 2900/27.02.2025 г., вписан в Служба по вписвания – гр. Русе под вх. рег. № 2364/07.03.2025 г., акт № 93, том 6., дело № 1205, ДВР 2288, за сумата от **2720,00 лв. (две хиляди седемстотин и двадесет** **лева)** без ДДС, определена въз основа на пазарната оценка, изготвена от маг. ик. Катя Димитрова Кънчева, притежаваща Сертификат за оценителска правоспособност за оценка на земеделски земи и трайни насаждения с рег. № 810100352/16.08.2011 г., издаден от Камарата за независимите оценители в България.

2. **Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Червен, община Иваново, област Русе.

3. **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2025 г.

4. **Възлага** на Кмета на Общината въз основа на влязлото в сила решение да издаде заповед и да сключи договор, на основание чл. 36, ал. 3 от Закона за общинската собственост и да предприеме необходимите действия по изпълнението му.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№277

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5, чл. 52, ал. 5. т. 2 от Закона за местно самоуправление и местна администрация, чл. 24а, ал. 5 и ал. 7 от ЗСПЗЗ, чл. 13 и чл. 14, ал. 1, чл. 15 и чл. 16 от Наредба № 11 за управление, ползване и разпореждане със земи от ОПФ, във връзка с чл. 68, ал. 1 от Наредба № 10 на реда за придобиване, управление и разпореждане с имоти и вещи - общинска собственост, предлагам Общински съвет Иваново, област Русе, Общински съвет Иваново РЕШИ:

 **1.** **Дава съгласие** да бъде проведен търг с тайно наддаване, чрез предварително представяне на предложенията от участниците в администрацията на Община Иваново, за отдаване под наем на имоти/части от имоти, от ОПФ и стопанисвани от Общината, описани в Приложение № 1, представляващо неразделна част от настоящото решение.

**2.** Определя срок за отдаване под наем на имотите, както следва:

2.1. за имоти-общинска собственост – 5 години.

2.2. за имотите по чл. 32, ал. 5 от ППЗСПЗЗ (стопанисвани от общината) – 1 година.

Срокът за отдаване за всеки един имот е конкретизиран в Приложение № 1.

 **3.** **Определя** начална годишна наемна цена при провеждане на процедура за отдаване на земи от ОПФ в размер на 80,00 лв/дка (осемдесет лева на декар) за всички категории земеделска земя, като наемът за първата стопанската година се заплаща еднократно при подписване на договора.

**4.** **Дава съгласие** договорите за наем да се сключват за площта, посочена за отдаване в Приложение № 1, представляващо неразделна част от настоящото решение.

 **5.** **Дава съгласие** останали след провеждане на търга по т. 1 свободни маломерни имоти, да се отдават под наем без търг за срок от една година.

 **6.** **Определя** 30 на сто от постъпленията от наема на земеделските земи - общинска собственост, да се използват за изпълнение на дейности от местно значение в съответното населено място.

 **7.** **Възлага** на кмета на общината да предприеме необходимите действия по изпълнение на настоящото решение след влизането му в сила.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№278

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публични търгове за продажба на следните недвижими имоти:

**1.1.** **Поземлен имот с идентификатор 56397.853.1** по кадастралната карта и кадастралните регистри на с. Пиргово, община Иваново, област Русе, одобрени със Заповед № РД-18-829/03.12.2019 г. на Изпълнителния директор на АГКК, **местност „В** **село“, с площ от 168 кв.м,** с трайно предназначение на територията: **земеделска,** с начин на трайно ползване: **нива,** категория на земята при неполивни условия: **шеста,** при граници и съседи поземлени имоти с идентификатори 56397.853.2, 56397.853.12, 56397.853.13, 56397.502.1213, 56397.502.1214, **предмет на АЧОС № 2697/23.05.2024 г.,** вписан в СВ-Русе под вх. рег. № 6618/29.05.2024 г., акт № 112, том 16, дело № 3364, ДВР 6482.

**1.2.** **Поземлен имот с идентификатор 56397.853.2** по кадастралната карта и кадастралните регистри на с. Пиргово, община Иваново, област Русе, одобрени със Заповед № РД-18-829/03.12.2019 г. на Изпълнителния директор на АГКК, **местност „В** **село“, с площ от 143 кв.м,** с трайно предназначение на територията: **земеделска,** с начин на трайно ползване: **нива,** категория на земята при неполивни условия: **шеста,** при граници и съседи поземлени имоти с идентификатори 56397.853.12, 56397.853.13, 56397.853.1, 56397.502.1214, **предмет на АЧОС № 2698/23.05.2024 г.,** вписан в СВ-Русе под вх. рег. № 6617/29.05.2024 г., акт № 151, том 16, дело № 3407, ДВР 6534.

**2**. На основание чл. 41, ал. 2 от ЗОС **определя** пазарни цени за имотите, въз основа на пазарните оценки, изготвени от маг. ик. Катя Кънчева, притежаваща сертификат за оценителска правоспособност с рег. № 810100352 от 16.08.2011 г. за оценка на земеделски земи и трайни насаждения, издаден от Камарата на независимите оценители в България, в размер както следва:

 **2.1.** За поземлен имот с идентификатор **56397.853.1** - **383,00 лв. (триста осемдесет и** **три лева)** без ДДС.

 **2.2.** За поземлен имот с идентификатор **56397.853.2 – 326**,**00 лв. (триста двадесет и шест лева)** без ДДС.

Определените пазарни цени се приемат за начални цени при провеждане на публични търгове за продажба на имотите.

**3. Определя** вида на търговете – с тайно наддаване по чл. 74 от НРПУРИВОбС.

**4. Определя** 30 на сто от постъпленията от продажбата на имотите да се използват за финансиране на изграждането, за основен и текущ ремонт на социалната и техническата инфраструктура на с. Пиргово, община Иваново, област Русе.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ЧЕТВЪРТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№279

На основание чл.21, ал. 1, т.23 и ал.2 от Закона за местното самоуправление и местната администрация, във връзка с чл.26а, ал.5 от Закона за народните читалища, Общински съвет Иваново РЕШИ:

**Одобрява** доклади за изпълнение на читалищните дейности на народните читалища на територията на Община Иваново и за изразходваните от бюджета средства за 2024 година, както следва:

* НЧ „Петко Рачев Славейков - 1927 г.” с. Божичен;
* НЧ „Кирил и Методий - 1922 г.” с. Пиргово;
* НЧ „Гео Милев - 1915 г.“ с. Нисово;
* НЧ „Просвета - 1928 г.” с. Кошов;
* НЧ „Христо Ботев - 1925 г.” с. Иваново;
* НЧ „Светлина - 1929 г.” с. Сваленик;
* НЧ „Отец Паисий - 1927 г.” с. Мечка;
* НЧ „Възраждане - 1906 г.” с. Щръклево;
* НЧ „Просвета - 1919 г.” с. Красен;
* НЧ „Христо Ботев - 1925 г.” с. Тръстеник;
* НЧ „Просвета - 1927 г.” с. Табачка;
* НЧ „Просвета-Червен - 1928 г.” с. Червен;
* НЧ „Георги Бенковски – 2005“ – с.Церовец.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№280

На основание чл. 21, ал. 2, във връзка с ал. 1, т. 8 и т. 12, във вр. с чл. 27, ал. 4 и ал. 5 от Закона за местно самоуправление и местна администрация (ЗМСМА), чл. 6, ал. 1, чл. 8, ал. 1, чл. 35, ал. 5 от Закона за общинската собственост (ЗОС) и чл. 56 от Наредба № 10 на Община Иваново за реда на придобиване, управление и разпореждане с имоти и вещи - общинска собственост, във връзка с чл. 34а, ал. 5 и чл. 43б, изр. второ от Закона за държавната собственост (ЗДС) предлагам Общински съвет Иваново, област Русе, Общински съвет Иваново РЕШИ:

**1.** **Обявява** от публична в частна общинска собственост, засегнатите имоти – публична общинска собственост, находящи се в землищата на с. Красен, с. Божичен, с. Иваново и с. Тръстеник, в съответствие с одобрения със Заповед № РД-02-15-110/10.10.2022 год./обн., ДВ, бр.82/14.10.2022 г./ на министъра на регионалното развитие и благоустройство Подробен устройствен план - парцеларен план (ПУП-ПП) за изграждане на обект: **Автомагистрала „Русе – Велико Търново”, участъци „Русе-Бяла” и обход на град Бяла от км 0+500 до км 76+040, попадащ на територията на област Русе,** описани в **Приложение № 1**, представляващо неразделна част от настоящето решение.

**2.** **Допълва** Годишната програмата за управление и разпореждане с имотите, собственост на община Иваново за 2025 г., като създава нов раздел **VII „Дарение на имоти – общинска собственост”, а последващите раздели се преномерират. Към Приложения** на Годишната програмата за управление и разпореждане с имотите, собственост на община Иваново за 2025 г., се добави Приложение № 3, представляващо Приложение № 1 от настоящата докладна записка.

**3.** **Дава съгласие за** **безвъзмездно прехвърляне** на собствеността, в полза на Агенция „Пътна инфраструктура”, с ЕИК 000695089, принадлежност: държавно ведомство на бюджетна издръжка към Министерството на регионалното развитие и благоустройство, със седалище и адрес на управление: гр. София, общ.София, район Красно село, бул. „Македония” № 3 на имоти общинска собственост, находящи се в землищата на с. Красен, с. Божичен, с. Иваново и с. Тръстеник, попадащи в обхвата на одобрения проект на ПУП-ПП и описани в Приложение № 1 от настоящето решение.

 **4.** **Възлага** на кмета на общината да предприеме необходимите действия по изпълнение на настоящото решение след влизането му в сила.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№281

На основание чл.21, ал.1, т.23 и ал.2 от Закона за местното самоуправление и местната администрация, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Петър \*\*\*\*\*\*\* Костов, с ЕГН \*\*\*\*\*\*\*\*\*\* и Лора \*\*\*\*\*\*\* Костова, с ЕГН \*\*\*\*\*\*\*\*\*\* в размер на 300 (триста) лева.

ПО СЕДМА ТОЧКА с 13 гласа “за”, 0 гласа “против” и 0 гласa “въздържал се”, Общинският съвет прие

Р Е Ш Е Н И Е

№282

На основание чл. 21, ал. 2, във връзка с ал. 1, т. 23 от с.чл. и чл. 27, ал. 3 от ЗМСМА, във връзка с чл. 19, ал. 2 от ЗАвтП и чл. 16в, ал. 1 от Наредба № 2 от 15 март 2002 г., Общински съвет Иваново **РЕШИ**:

1. **Да се организира и проведе процедура по реда на ЗОП**, с предмет: „Обществен превоз на пътници по автобусна линия от областна транспортна схема, от квотата на Община Иваново, по утвърдени маршрутни разписания, по линия Русе – Червен“.
2. Процедурата по т. 1 да се проведе при спазване на реда на Закона за обществените поръчки (ЗОП), Закона за автомобилните превози и Наредба № 2 от 15.03.2002 г. за условията и реда за утвърждаване на транспортни схеми за осъществяване на обществени превози на пътници с автобуси и в съответствие с Регламент (ЕО) 1370/2007 г. на Европейския парламент и на Съвета от 23 октомври 2007г., относно обществените услуги за пътнически превоз с железопътен и автомобилен транспорт.
3. **Възлага** на Кмета на Община Иваново или упълномощено от него длъжностно лице да възложи обществен превоз на пътници по посочената в т. 1 автобусна линия от областна транспортна схема от квотата на Община Иваново, след поведената по ЗОП процедура, и да извърши всички правни и фактически действия необходими за изпълнение на настоящото решение.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№283

На основание чл. 21, ал. 2 във връзка с ал. 1, т. 23 от с.чл. от Закона за местното самоуправление и местната администрация и чл. 170, ал. 2 и ал. 3 от Закона за изпълнение на наказанията и задържане под стража, Общински съвет Иваново РЕШИ:

1. **Отменя** Решение № 437 по Протокол № 37 от 28.04.2022 г. на Общински съвет- Иваново.
2. **Утвърждава** състав и структура на Наблюдателна комисия по чл.170, ал.2 от Закона за изпълнение на наказанията и задържане под стража към Общински съвет – Иваново, както следва:

 Председател: г-н Теодор Тодоров - общински съветник

 Членове: г-н Димчо Киряков - общински съветник

 г-ца Ивалинка Цанкова - общински съветник

 г-жа Айсел Палова – общински съветник

 г-н Георги Бодуров – общински съветник

 г-жа Петя \*\*\*\*\*\*\* Дончева – инспектор в Районна служба „Изпълнение на наказанията“ – гр. Русе.